Burjassot viu dues noves jornades de donació de sang, el 13 i el 14 de juliol
2025-07-24

El Centre de Transfusió de Sang de la Comunitat Valenciana es desplaçarà a Burjassot al juliol. Concretament, el personal del centre estarà en el municipi els dies 13 i 14 de juliol en dues jornades de donació de sang.

Tots dos dies, l’horari de donació serà de 17h a 21 h, sent la donació del dilluns 13 de juliol a la planta baixa del Consistori i, la del dimarts 14 de juliol en l’edifici del Centre Social d’Ausiàs March.

Poden ser donants de sang les persones entre 18 i 65 anys que pesen més de 50 quilos i gaudisquen de bona salut. Les dones poden donar sang tres vegades a l’any mentre que els homes poden fer-ho quatre vegades. No cal acudir en dejú.

Des del Centre de Transfusió recorden que el treball dels hospitals continua sent intens a tots els nivells i la sang continua sent molt necessària ja que els pacients que continuen amb els seus tractaments, en moltes ocasions, necessiten de transfusions de sang per a curar les seues patologies. Per aquest motiu, recorden la importància de la donació.